Vindeikiai (Skuodas)

Vindeikiai – kaimas pietinėje Skuodo rajono savivaldybės dalyje, 4 km į šiaurę nuo Notėnų. Seniūnaitijos centras. Veikia Vindeikių pradinė mokykla.Mokyklos, gimnazijos – Skuodas

 Istorija 

Susiformavo XVI a., valakų reformos metu. Vardas kilo iš asmenvardžio Vindeikis daugiskaitinės formos.

1846 m. Mosėdžio parapijos Vindeikių kaime buvo 13 dūmų.M. Gadon. Opisanie powiatu Telszewskiego w gubernii Kowieńskiej w dawnem Więstwie Żmujdzkiem położonego. – Wilno, 1846. – S. 183

XIX a. įdirbtoje plėšininėje kaimo žemėje susiformavo vienkieminis Vindeikių užusienis, priklausęs Vindeikių kaimo bendruomenei. 1870 m. 80 kaimo ir užusienio vyrų valdė 505 rėžius žemės, už kurių atlikinėjo atodirbio prievolę valstybiniame Mosėdžio dvare.Kauno gubernijos taikos teisėjo apylinkių ir valsčių sąrašas, sudarytas 1870 m. – Kretingos muziejaus mokslinis archyvas. – F. 16, b. 5. – L. 20

1923 m. buvo 41 ūkis.Lietuvos apgyvendintos vietos. – Kaunas, 1923. – P. 117 Lietuvos žemės reformos metu kaimas išskirstytas į vienkieminius ūkius. Stambiausi ūkininkai buvo Šliuožai ir Butavičiai.

1949 m. ūkininkai buvo suvaryti į kolūkį, kurio bazėje vėliau įsteigtas Vindeikių tarybinis ūkis (centras – Šliktinė). Melioracijos metu vienkieminės sodybos buvo nugriautos, o gyventojai perkelti į kolūkinę gyvenvietę. Veikė pradinė mokykla, kultūros namai, biblioteka.

 Gyventojai 

 Žymūs asmenys 
 Simonas Karevičius (1867–1943), ūkininkas, savivaldybininkas, ilgametis Mosėdžio valsčiaus viršaitis.

 Kultūros paveldas 
 Senosios kaimo kapinės (XVI–XIX a.);
 Koplytėlė su ornamentuotu kryželiu, Pietos (3 vnt.), Šv. Roko, Jono Nepomuko, Šv. Barboros ir nežinomo šventojo vyskupo rūbais skulptūromis, buv. J. Šliuožo sod. (XIX a.; autorius nenustatytas; liaudies dailės paminklas);Lietuvos TSR kultūros paminklų sąrašas. – Vilnius 1973. – P. 522Kultūros vertybių registras: Koplytėlė su ornam. kryželiu, Pietos (3), šv. Roko, šventojo
 Koplytėlė su ornamentuotu kryželiu ir Pietos skulptūra, Navicko sod. (XIX a. pab.; autorius nenustatytas).Lietuvos TSR kultūros paminklų sąrašas. – Vilnius, 1973. – P. 744Kultūros vertybių registras: Koplytėlė su ornamentuotu kryželiu ir Pietos skulptūra

 Šaltiniai 

 Nuorodos 
 Audra Venckuvienė. Vindeikių senolės šių dienų nė nesapnavo. – Vakarų ekspresas – 2008, sausio 23

Kategorija:Skuodo rajono savivaldybės gyvenvietės